Диттан тӀехь гӀиргӀан оьшу жима хилла а йиллина меттиг бенан тӀекхача — хьуьнхахь иза хила тарло дитташ, шира некъ, ирзу, гунан басе, уьшалан йист. Кхин цхьа бехкам — бен ларбелла хила беза чӀогӀачу мехах а, малх тӀекъагарх а, цара кӀорнешна гӀуочу агӀора Ӏаткъам бо. Бенан локхаллин башхалла яц (меттигаш нисъелла 0 - 107 м лакхахь болуш), нагахь цунна тӀе йоккха экха ца кхочуш хилчахьана, масала боьра ча я росомаха. Дебачу хенахь дитташ тӀиера бен, бо кондаран лахарчу а, йуккъерчу а декъехь 10 - 18 м лакхахь, геннаш дикка стомма а, чӀогӀа а долчохь, бенан а, кӀорнийн а дозалла лайта. Стаммий геннех дина бенаш даккхий хуьлу — диаметрехь 1—2 м, локхаллехь 0,5—1,9 м. Кхечу гергарчу тайпанех къаьстиш ГӀиргӀано даиман а буха юду стохкалера буц, чкъор, корсам, ткъа бенан йисташкахула сийна баганан я наггахь гӀан тайпана диттийн а, коллийн геннаш дохку. Баннаш чохь иштта хила тарло месаш, яйина дийнатийн цӀоканаш, иза ша-тайпа бух бу. Бен цӀена лелабо — буха яржориг тевна диллале яржийна ца Ӏа, кӀорнеш дохуш а, уьш даккхий хилла арадовлалц керла яржайо. ХӀора шарахь тобо, кхин тӀе а бо бен, тӀаьхь-тӀаьхьа боккха беш. Бенан стаммийчу геннашна юкъахь хьозарчий даха тарло, уьш гӀиргӀано тергал ца до.